Men det er ikke nødvendigvis kun lysten til fællessang og Grundtvig, der får de unge til at rive et halvt år ud af kalenderen.

Svaret på succesen skal nemlig også findes i krisen og den større arbejdsløshed. På Aalborg Sportshøjskole har man lige nu 100 elever på højskolen, selv om der egentlig kun er plads 90 elever. - Vi kan i den grad mærke, at når arbejdsløsheden stiger, så er der et stigende behov for højskolerne, så de unge kan finde ud af, hvad de vil, fortæller forretningsfører på Aalborg Sportshøjskole Trine Stage Den samme tendens mærker man også på de tre øvrige nordjyske højskoler. - Vi kan mærke en større interesse, og det skyldes nok også, at mange af de unge efter deres ungdomsuddannelse ikke kan få et arbejde, fortæller PR-medarbejder Karen Kjørvel fra Nordjyllands Idrætshøjskole. Højskolen har til august 53 tilmeldinger ud af 99 mulige pladser, og det er langt flere tilmeldinger end i de foregående år.